ગૅંગ ઑફ ઘોસ્ટ્સ સાથે સંકળાયેલ એક સૂત્રે જણાવ્યું - માહી એક પ્રૉમિનેંટ રોલમાં દેખાશે. તેઓ ગૅંગ ઑફ ઘોસ્ટ્સમાં શરાબની લતે ચડેલા એક અભિનેત્રીનો રોલ કરી રહ્યાં છે. તેમણે સાચે જ પોતાના રોલ સાથે પુરતો ન્યાય કર્યો છે. ફિલ્મનું સિત્તેર ટકા શૂટિંગ સૂરત ખાતે થઈ ગયું છે અને પહેલી વખત માહી ગિલ આ ફિલ્મમાં કૉમેડી કરવાની પણ કોશિશ કરી રહ્યાં છે. ગૅંગ ઑફ ઘોસ્ટ્સ પહેલા માહી ગિલ જોવા મળશે ઝંજીર ફિલ્મમાં કે જે અમિતાભ બચ્ચનની ઝંજીરની રીમેક છે. અમિતાભની ઝંજીરમાં મોના ડાર્લિંગનો રોલ બિંદુએ કર્યો હતો અને હવે આ રોલ માહી કરી રહ્યાં છે.